ગુજરાતે આમાંથી ધડો લેવો લઇને રંગ, કોળાનો પલ્પ અને હલકી ગુણવત્તાની ખાંડ નાખીને બનાવવામાં આવતા કહેવાતા ‘ટોમેટો’ સોસ પર ‘કેરબા’ દીઠ (જી, એ ‘સોસ’ પોલીપ્રોપીલીનના કાર્બોયમાં ડીલીવર થાય છે!) એની કીમત જેટલો ટેક્સ લેવામાં આવશે તો પણ લોકો હોંશે હોંશે આપશે કારણ કે એક સોસ ભરેલા એક કાર્બોયની કિંમત છે માત્ર રૂપિયા ૮૦/-! એ સાથે ખમણ, ભજીયા અને સમોસા સાથે પીરસાતી ચટણી પર પણ કટોરી દીઠ ટેક્સ નાખવો જોઈએ પછી ભલે લારીવાળો એ મફતમાં આપતો હોય. અમે તો કહીએ છીએ કે દાલવડા સાથે અપાતા એક એક તળેલા મરચા પર ટેક્સ નાખીને તીખું કરી દો. ઉત્તરાયણ પર ઊંધિયા-જલેબી અને દશેરા પર ખવાતા ફાફડા-જેલેબી ઉપર ટેક્સ નાખો. લોચો, ખીચું, પોંક અને ઘારી પર ટેક્સ નાખશો તો તો એ ટેક્સના રૂપિયાથી સુરતમાં એકોએક રસ્તો ફ્લાય ઓવરમાં ફેરવી નાખી શકાશે કારણ કે ખાવા-પીવાની વાટમાં પૈહાનું મોં જુવે એ બીજા, હુરટી લાલાઓ નહિ.